
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 674 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση του εγκεκριμένου ρυμοτομικού σχεδί¬ 
ου του Δήμου Ελευσίνας στο ΟΤ 15. 1 

Έγκριση πολεοδομικών ρυθμίσεων στο Ο.Τ. 15 της 
«Γαλήνης» του Δήμου Ωραιοκάστρου, (νομού Θεσ¬ 
σαλονίκης). 2 


ΑΠΟΦΑΣΕΙ Σ 

Αριθμ. οικ. 9699/622/2006 (1) 


Τροποποίηση του εγκεκριμένου ρυμοτομικού σχεδίου 
του Δήμου Ελευσίνας στο ΟΤ 15. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 

Έχοντας υπόψη: 

1. Τις διατάξεις του ν.δ.. της 17ης Ιουλίου 1923 όπως 
μεταγενέστερα συμπληρώθηκαν και τροποποιήθηκαν 

2. Το ν. 1577/1985 «Γενικός οικοδομικός κανονισμός, 
όπως ισχύει μετά το ν. 2Χ31/2ΝΛΛ/ (ΦΕΚ 140Α'). 

3. Τα άρθρα 152 παρ. 6,154 και 161 του από 14.7.1999 π. 
δ/γματος «Κώδικας Βασικής Πολεοδομικής Νομοθεσίας» 
(ΦΕΚ 580/Δ'). 

4. Την υπ’ αριθμ. 75724/1151/30.12.1983 (ΦΕΚ 767/Β'/30.12.1983) 
κοινή απόφαση Υπουργού Προεδρίας της Κυβερνήσεως και 
ΧΟΠ «Κωδικοποίηση τροποποίηση και συμπλήρωση των 
Συλλογικών Οργάνων γνωμοδοτικής και αποφασιστικής 
αρμοδιότητας του Υπ. ΧΟΠ σε ενιαίο κείμενο». 

5. Τις διατάξεις του ν. 2218/1994 (ίδρυση Νομαρχια¬ 
κής Αυτοδιοίκησης) και τις τροποποιήσεις αυτού με το 
ν. 2240/1995. 

6. Το άρθρο 10 παρ. Ια και 1β του ν. 3044/27.8.2002 
(ΦΕΚ 197/Α72002) Περί ασκήσεως αρμοδιοτήτων πολε- 
οδομικού σχεδιασμού. 

7. Την υπ’ αριθμ. 7459/462/2006 εισήγηση της Δ/νσης 
Πολεοδομίας Δυτ. Αττικής. 


10 Αυγούστου 2006 

8. Την υπ’ αριθμ. 38/2006 ομόφωνη γνωμοδότηση του 
ΣΧΟΠ του Νομού που διατυπώθηκε στο 16° Πρακτικό 
στη συνεδρίαση της 18.7.2006. 

9. Την υπ’ αριθμ. 1827/2001 απόφαση του Διοικητικού 
Εφετείου Αθηνών. 

10. Το από 2.3.2006 έγγραφο της Δ/νσης Πολεοδομίας 
Δυτ. Αττικής με αρ. πρωτ. 5384/547/2003. 

11. Την υπ’ αριθμ. 188/2006 απόφαση του Δ.Σ. Δήμου 
Ελευσίνας. 

12. Το γεγονός ότι με την παρούσα απόφαση δεν προ- 
καλείται επιβάρυνση του κρατικού προϋπολογισμού ή 
αυτού του Ο.Τ.Α., αποφασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμο¬ 
τομικού σχεδίου του Δήμου Ελευσίνας με τον αποχα¬ 
ρακτηρισμό τμήματος του Ο.Τ. 15 ιδιοκτησίας Βουϊτού 
Ξανθίππης από χώρο παιδικής χαράς σε οικοδομήσιμο, 
με τα στοιχεία (1-2-3-4-1), όπως αναλυτικά φαίνεται στο 
συνημμένο τοπογραφικό διάγραμμα σε κλίμακα 1:500 
που έχει θεωρηθεί από τον Διευθυντή της Δ/νσης Πο¬ 
λεοδομίας Δυτικής Αττικής και που το αντίτυπο του 
θα δημοσιευθεί με αυτή την απόφαση στην εφημερίδα 
της Κυβερνήσεως. 

Αρθρο 2: 

Από τις διατάξεις αυτής της απόφασης δεν προκα- 
λείται δαπάνη σε βάρος του Κρατικού προϋπολογισμού 
και του προϋπολογισμού του Δήμου Ελευσίνας. 

Άρθρο 3 

Η ισχύς αυτής της Απόφασης αρχίζει από την ημε¬ 
ρομηνία δημοσίευσής της στην Εφημερίδα της Κυβερ¬ 
νήσεως, 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ελευσίνα, 20 Ιουλίου 2006 
Ο Νομάρχης 

ΑΡΙΣΤΕΙΔΗΣ ΑΡΚΟΥΔΑΡΗΣ 

Αριθ.29/41430/ΠΣΚ/925 ( 2 ) 

Έγκριση πολεοδομικών ρυθμίσεων στο Ο.Τ. 15 της «Γα- 
λήνης» του Δήμου Ωραιοκάστρου, (νομού Θεσσα¬ 
λονίκης). 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις των άρθρων 152,153,154, 242 και 160 
του π.δ. της 14/27.7.1999 «Κώδικας Βασικής Πολεοδομικής 
Νομοθεσίας», (ΦΕΚ 580/Δ), όπως ισχύουν. 

2. Τις διατάξεις π.δ. 30/1996 «κωδικοποίηση σε ενιαίο 
κείμενο νόμου με τίτλο «Κώδικας Νομαρχιακής Αυτοδι¬ 
οίκησης» των ισχυουσών διατάξεων για τη Νομαρχιακή 
Αυτοδιοίκηση» (ΦΕΚ 21/Α), όπως ισχύουν, και ιδίως το 
άρθρο 63 για την αναπλήρωση του Νομάρχη και την 
υπ’ αριθμ. 10/469/9.1.2006 απόφαση Νομάρχη «παροχή 
εξουσιοδότησης για υπογραφή εγγράφων με «Εντολή 
Νομάρχη» από τον Αντινομάρχη Αβραμίδη Ευστάθιο». 

3. Την υπ’ αριθμ. 21/31.3.95 Απόφαση του Νομαρχιακού 
Συμβουλίου Θεσσαλονίκης «Οργανισμός Εσωτερικής 
Υπηρεσίας της Νομαρχιακής Αυτοδιοίκησης Θεσσαλο¬ 
νίκης» (ΦΕΚ 392/Β/11.4.95). 

4. Τη σχετική με το θέμα Απόφαση του Δημοτικού 
Συμβουλίου Ωραιοκάστρου με αριθμό 306/2006. 

5. Τη σχετική με το θέμα με αριθμό 90/2006 Πράξη του 
Σ.Χ.Ο.Π. Ν. Θεσσαλονίκης, (Συνεδρία 15η της 25.7.2006 
μετά την από 20.7.2006 σχετική Εισήγηση του Τμήμα¬ 
τος Πολεοδομικών Σχεδίων και Κανόνων της Δ/νσης 
Πολεοδομίας). 

6. Τις διατάξεις του άρθρου 29 του ν. 2831/2000 όπως 
αντικαταστάθηκαν με το άρθρο 10 του ν. 3044/2002 
«Μεταφορά Συντελεστή Δόμησης και ρυθμίσεις άλλων 
θεμάτων αρμοδιότητας Υπουργείου Περιβάλλοντος 
Χωροταξίας και Δημοσίων έργων», (ΦΕΚ 197 Α'), και τη 
διαπίστωση ότι από τις διατάξεις της παρούσας δεν 
παραβιάζονται οι ισχύοντες περιορισμοί, (μη ανατροπή 
του ισχύοντος ισοζυγίου κοινοχρήστων κλπ). 


7. Την εγκύκλιο «6» του ΥΠΕΧΩΔΕ, (αρ. πρωτ. 
18894/5.5.2006). 

8. Το άρθρο 90 του Κώδικα Νομοθεσίας για την «Κυ¬ 
βέρνηση και τα Κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ 98Α') και τη 
διαπίστωση ότι από τις τυχόν κανονιστικές διατάξεις 
της παρούσας δεν προκαλείται δαπάνη σε βάρος του 
κρατικού προϋπολογισμού ή του Δήμου Ωραιοκάστρου, 
αποφασίζουμε: 

1. Εγκρίνεται εντοπισμένη τροποποίηση του σχεδίου 
πόλης στο Ο.Τ. 15 της περιοχής «Γαλήνη» του Δήμου 
Ωραιοκάστρου με τον χαρακτηρισμό του ως «χώρου για 
ανέγερση Πολιτιστικού και Αθλητικού Κέντρου», όπως 
σημειώνεται στο διάγραμμα κλίμακας 1:500 το οποίο 
έχει θεωρηθεί από τον Προϊστάμενο της Διεύθυνσης 
Πολεοδομίας και συνοδεύει αναπόσπαστα την παρούσα 
Απόφαση. 

2. Στον καθοριζόνενο «χώρο για ανέγερση Πολιτιστι¬ 
κού και Αθλητικού Κέντρου», εγκρίνεται η εφαρμογή 
όρων και περιορισμών δόμησης ως εξής: 

Μέγιστη Κάλυψη 40%, 

Συντελεστής Δόμησης 0,7 

Μέγιστο επιτρεπόμενο ύψος 8,50 μ + στέγη κατά του 
όρους και περιορισμούς του Γ.Ο.Κ. 

3. Η απόφαση αυτή με το διάγραμμα που τη συνοδεύει 
να δημοσιευθεί στην Εφημερίδα της Κυβερνήσεως και 
η ισχύς της να αρχίσει από τη δημοσίευσή της. 

Θεσσαλονίκη, 28 Ιουλίου 2006 
Ο Νομάρχης κ.α.α. 

Ο Αντινομάρχης Πολεοδομίας 
ΕΥΣΤΑΘΙΟΣ ΑΒΡΑΜΙΔΗΣ 

